Pensiile anumitor români vor crește după recalculare, spune ministra Muncii, Simona Bucura Oprescu. Conforma datelor oficiale furnizate până în acest moment, aproximativ 60% dintre pensionari vor beneficia de majorări din septembrie.
Simona Bucura Oprescu a explicat ce categorii de pensionari vor beneficia majorări după recalcularea pensiilor, în luna septembrie. Conform informațiilor publice, ceva mai mult de jumătate dintre români vor primi drepturi mai mari.
Pensiile care vor crește cel mai mult
Anul trecut, Simona Bucura Oprescu spunea că pensiile românilor vor crește în medie cu 40% după recalculare. Era doar propagandă politică destinată alegătorilor din bazinul tradițional al PSD. În realitate doar 60% dintre pensionari vor primi drepturi mai mari în urma recalculării. Iar cel mai mult nu vor crește pensiile medii, de care beneficiază majoritatea românilor.
Simona Bucura Oprescu se vede obligată să recunoască ce se va întâmpla în realitate cu pensiile. Cel mai mult vor crește veniturile foarte mici, primite de beneficiarii de indemnizație minimă socială. Aceștia nu vor ajunge, însă, niciodată la un nivel acceptabil la veniturilor.
"În special în cazul celor care sunt în indemnizația minimă socială, vom observa creșteri semnificative. Pentru ei e un mod e a se face dreptate. Una e să ai indemnizație minimă socială indiferent dacă ai lucrat 15 ani sau 35 de ani. Și e cu totul altceva ca tu să ai indemnizație minimă socială lucrând 15 ani stagiul minim de cotizare, dar dacă avem un pensionar care a lucrat 35 de ani pe salariul minim pe economie, pentru acesta se face dreptate", spune Simona Bucura Oprescu.
Explicațiile ministrei Simona Bucura Oprescu
Ministra PSD a explicat care este mecanismul după care vor fi majorate pensiile celor cu venituri foarte mici. Însă, nu toți cei care au venituri mici vor beneficia de creștere la pensiile pe care le primesc. Ci doar cei care au muncit cel puțin 35 de ani și au îmdeplinit stagiul maxim de cotizare. Conform formulelor aplicate de Ministerul Muncii, aceștia vor beneficia de puncte suplimentare pentru stagiile lucrate.
"Fiindcă pentru perioada între 25 și 30 de ani avem un punctaj suplimentar acordat prin puncte de stabilitate de 0,5 puncte pe an. Pentru perioada 30 – 35 de ani, 0,75 de puncte. Pentru perioada peste 35 de ani avem un punctaj suplimentar de un punct. Pentru un pensionar care a lucrat 35 de ani pe salariul minim de economie vom avea o creștere semnificativă de circa 500 de lei a pensiei", a declarat ministrul Muncii, conform Romania TV.
Pensiile vor fi similare pentru bărbați și femei
Prin noua lege a pensiilor, se prevede că vârsta de pensionare se va egaliza, în următoarea perioadă, pentru bărbați și femei. Ambele categorii vor putea să se retragă din activitate la vârsta de 65 de ani. Iar stagiul de cotizare maxim, luat în considerare când se calculează pensiile va fi de 35 de ani. Simona Bucura Oprescu spune că noua lege va elimina diferențele dintre femei și bărbați. Ea vorbește despre o zonă de echitate.
"Legea are trei componente importante. Cea mai importantă, care e rațiunea, reperul, pilonul fundamental al legii, e că pentru muncă și contribuții egale, pensia să fie aceeași. Ieșind la pensie în perioade diferite cu diverse stagii minime și complete de cotizare, ieșind pe legi ale pensiilor diferite, cuantumul pensiei e diferit pentru români care au muncit la fel, din păcate. Avem diferențe între femei și bărbați", a explicat Simona Bucura Oprescu.
Potrivit spuselor sale, pe legea anterioară, stagiul complet de cotizare la femei era de 32 de ani, iar la bărbați de 35 de ani. Aceasta pentru că bărbații vârsta de pensionare era diferită în funcție de sex. Din acest motiv, pensiile pe care le primeau erau diferite ca valoare. Acum, după noile reglementări, nu se va mai ține cont de acest lucru
"Pe legea anterioară, stagiul complet de cotizare la femei era 32 de ani, stagiul la bărbați era de 35 de ani. Din acest motiv, cuantumul pensiei era diferit. Era mai mare la femeie și mai mic la bărbat. Pe noua lege, indiferent pe care dintre legi ai ieșit la pensie și indiferent dacă ești bărbat sau femeie, vei avea același cuantum al pensiei. S-a încercat să ajungem într-o zonă de echitate. Să avem aceeași pensie indiferent când am ieșit la pensie. Pe noua lege nu mai avem indici de corecție, care au dus la situații discriminatorii", a mai spus Simona Bcuura Oprescu, șefa Ministerului Muncii.